Document ID: 31998R1232

Komisijas Regula (EK) Nr. 1232/98
(1998. gada 17. jūnijs),
ar ko groza Padomes Regulu (EEK) Nr. 3696/93 par Eiropas Ekonomikas kopienas statistisko preču klasifikāciju pēc saimniecības nozarēm (CPA)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 29. oktobra Regulu (EEK) Nr. 3696/93 par Eiropas Ekonomikas kopienas statistisko preču klasifikāciju pēc saimniecības nozarēm [1], un jo īpaši tās 5. panta b) apakšpunktu,
tā kā statistikas vajadzībām Kopienā ar Regulu (EEK) Nr. 3696/93 noteikta statistiskā preču klasifikācija pēc saimniecības nozarēm, ko turpmāk apzīmē ar CPA;
tā kā saskaņā ar Komisijas 1995. gada 10. oktobra Regulu (EK) Nr. 2448/95 par grozījumiem I pielikumā Padomes Regulai (EEK) Nr. 2658/87 par tarifu un statistikas nomenklatūru un par kopīgo muitas tarifu [2] Harmonizētajā sistēmā un Kombinētajā nomenklatūrā izdarītie grozījumi rada nepieciešamību izdarīt nelielus grozījumus CPA, kā arī šos dokumentus saskaņot un precizēt;
tā kā pēc grozījumu izdarīšanas CPA būs vajadzīgs pārejas laiks;
tā kā šajā regulā paredzētie pasākumi saskan ar Statistikas programmas komitejas atzinumu, kas izveidota ar Padomes Lēmumu 89/382/EEK, Euratom [3],
IR PIEŅĒMUSI ŠO REGULU.
1. pants
Regulas (EEK) Nr. 3696/93 pielikumu aizstāj ar šīs regulas pielikumu.
2. pants
Norādes uz HS/KN atjaunina pēc tās 1996. gada redakcijas.
3. pants
1. Valstu preču klasifikācija pēc CPA jāpieņem ne vēlāk kā 1998. gada 31. decembrī.
2. Komisija šo termiņu var pagarināt ne vairāk kā par diviem gadiem, ja jāpielāgo valstu statistiskas sistēmas.
4. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 1998. gada 17. jūnijā

Labels: 7
3
19